《寄正仲》
宋代·舒岳祥

淰淰清愁变暮寒，宾鸿去后燕来还。
流红似雨人千里，总翠如山屋万间。
竹杖行藏观动静，柴门开阖见忙闲。
何如上传多髯客，白饭鱼羹养好颜。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。